Rikors ippreżentat fis-26 ta’ Mejju 2024 – ExactCut vs EUIPO (exactcut)
(Kawża T-280/24)
Lingwa tal-kawża: iċ-Ċek
Partijiet
Rikorrent: ExactCut s. r. o. (Brno, Ir-Repubblika Ċeka) (rappreżentant: S. Hejdová, avukat)
Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Informazzjoni dwar il-proċedimenti quddiem l-EUIPO
Trade mark kontenzjuża kkonċernata: applikazzjoni għat-trade mark figurattiva tal-Unjoni Ewropea exactcut – Applikazzjoni għal reġistrazzjoni Nru 18 846 758
Deċiżjoni kkontestata: id-deċiżjoni tar-Raba’ Bord tal-Appell tal-EUIPO tas-26 ta’ Marzu 2024 fil-Każ R 2240/2023-4
Talbiet
Ir-rikorrenti titlob li l-Qorti Ġenerali jogħġobha:
tannulla d-deċiżjoni kkontestata;
tirriforma d-deċiżjoni kkontestata b’mod li l-applikazzjoni għar-reġistrazzjoni tat-trade mark Nru 18 846 758 issir għall-prodotti u għas-servizzi mitluba kollha u li t-trade mark li għaliha saret l-applikazzjoni tiġi ppubblikata fir-rigward ta’ dawn il-prodotti u s-servizzi kollha;
tikkundanna lill-EUIPO għall-ispejjeż.
Motivi invokati
ksur tal-prinċipji ta’ amministrazzjoni tajba, ta’ ugwaljanza fit-trattament u ta’ ċertezza legali (aspettattivi leġittimi) fis-sens tal-Artikolu 41(1) tal-Karta tad-Drittijiet Fundamentali tal-Unjoni Ewropea;
nuqqas ta’ twettiq tal-obbligu ta’ motivazzjoni adegwata tad-deċiżjoni fis-sens tal-Artikolu 41(1) u tal-Artikolu 41(2)(ċ) tal-Karta tad-Drittijiet Fundamentali tal-Unjoni Ewropea;
evalwazzjoni żbaljata tar-raġunijiet assoluti għal rifjut fis-sens tal-Artikolu 7(1)(b) u (c) tar-Regolament (UE) 2017/1001 tal-Parlament Ewropew u tal-Kunsill.
____________